钦定古今图书集成/明伦汇编/氏族典/第109卷 > 《廖用贤尚友录》 > 崔烈
## 钦定古今图书集成/明伦汇编/氏族典/第109卷 > 《廖用贤尚友录》 > 崔烈

按《后汉书崔骃传》：骃子瑗，瑗子寔。寔从兄烈，有重名
于北州，历位郡守九卿。灵帝时，开鸿都门榜卖官爵，
公卿州郡下至黄绶各有差。烈时因傅母入钱五百
万，得为司徒，于是声誉衰减。从容问其子钧，钧曰：“论
者嫌其铜臭。”后拜太尉。献帝初，钧与袁绍俱起兵山
东，董卓以是收烈付郿狱锢之。卓既诛，拜烈城门校
尉。及李傕入长安，为乱兵所杀。